ΓΡΑΠΤΗ ΕΡΩΤΗΣΗ E-1210/01

υποβολή: Chris Davies (ELDR) προς την Επιτροπή

(19 Απριλίου 2001)

Θέμα: Σκοτώνουν τα πουλιά στην Κύπρο

Η Επιτροπή πρέπει να είναι ενήμερη για καταγγελίες σύμφωνα με τις οποίες μέχρι 20 εκατομμύρια πτηνά, από τα οποία περισσότερα από τα μισά είναι αποδημητικά που προέρχονται από την Ευρώπη, παγιδεύονται με ιξόβεργες και δίχτυα και εξοντώνονται με βίαιο και απάνθρωπο τρόπο.

1. Πως συμβιβάζει η Επιτροπή τη διαβεβαίωση που δόθηκε στη διάσκεψη της Μικτής Κοινοβουλευτικής Επιτροπής ΕΕ-Κύπρου στις 26 Μαρτίου 2001 από τον εκπρόσωπό της, James Pond, ότι οι κυπριακές αρχές αντιμετωπίζουν σοβαρά το ζήτημα της επιβολής των ίδιων τους των νόμων σχετικά με την παγίδευση πτηνών και λαμβάνουν μέτρα, με την επακολουθήσασα παταγώδη αποτυχία του Υπουργού Εξωτερικών Κασουλίδη, σε απάντηση μια δικής μου ειδικής ερώτησης στην ίδια συνεδρίαση με την οποία ζητούσα να δοθεί οποιαδήποτε διαβεβαίωση ή ένδειξη ότι η Κυβέρνηση της Κύπρου λαμβάνει ή προτίθεται να λάβει μέτρα για να επιβάλει την εφαρμογή αυτών των νόμων;

2. Πόσες διώξεις για παράνομη παγίδευση πτηνών πραγματοποιήθηκαν στην Κύπρο ετησίως από όταν άρχισαν οι διαπραγματεύσεις για ένταξη στην ΕΕ;

3. Θεωρεί η Επιτροπή τη δήλωση του Υπουργού εξωτερικών Κασουλίδη στη συνεδρίαση της ΜΚΕ σύμφωνα με την οποία δεν νομίζει ότι οι δυνάμεις επιβολής του νόμου θα κάνουν τα στραβά μάτια αν δουν να γίνεται μπροστά τους παγίδευση πουλιών ως επαρκή ένδειξη ότι λαμβάνει χώρα αποφασιστική δράση από τις κυπριακές αρχές για την εφαρμογή του ίδιου τους του νόμου;

4. Τι αποδείξεις θα απαιτήσει η Επιτροπή από την Κυβέρνηση της Κύπρου για να βεβαιωθεί ότι θα γίνουν σεβαστά το γράμμα και το πνεύμα της Οδηγίας για τους Βιότοπους και τα Πτηνά πριν συμφωνήσει να κλείσει το κεφάλαιο περί περιβάλλοντος στις διαπραγματεύσεις με την Κύπρο για την ένταξη;

Απάντηση του κ. Verheugen Εξ ονόματος της Επιτροπής

(12 Ιουνίου 2001)

Η Επιτροπή γνωρίζει τις καταγγελίες σύμφωνα με τις οποίες μεγάλος αριθμός πουλιών παγιδεύονται και εξοντώνονται παράνομα στην Κύπρο. Το ζήτημα έχει ήδη τεθεί στο Κοινοβούλιο και έχει αποτελέσει αντικείμενο πολλών δελτίων τύπου. Υπάλληλοι της Επιτροπής έχουν συζητήσει το θέμα με τις κυπριακές αρχές κατά τη διάρκεια διαβουλεύσεων σχετικά με περιβαλλοντικά θέματα. Η πρακτική αυτή είναι παράνομη στην Κύπρο και οι αρχές ενημρωσαν την Επιτροπή ότι θα εντείνουν τις προσπάθειές τους για την αποτελεσματική τήρηση της σχετικής νομοθεσίας.

Μέσω των ενταξιακών διαπραγματεύσεων και άλλων διαδικασιών προετοιμασίας για την προσχώρηση, η Κύπρος έχει αποκτήσει πλήρη γνώση τωνποχρεώσεων που απορρέουν από την ιδιότητα του κράτους μέλους στο πλαίσιο της περιβαλλοντικής νομοθεσίας της Κοινότητας, περιλαμβανομένης και της νομοθεσίας σχετικά με την προστασία της φύσης. Η Κύπρος, όπως και οιπόλοιπεςποψήφιες χώρες, ενθαρρύνονται έντονα να εφαρμόσουν τη νομοθεσία αυτή πριν την προσχώρησή τους. Η Κύπρος είναι επίσης συμβαλλόμενο μέρος στη σύμβαση της Βέρνης για τη διατήρηση της άγριας ζωής και του φυσικού περιβάλλοντος στην Ευρώπη.

Η Επιτροπή παρακολουθεί στενά τις προετοιμασίες τωνποψηφίων χωρών για τη μεταφορά στο εσωτερικό δίκαιο και την εφαρμογή της κοινοτικής νομοθεσίας σχετικά με την προστασία της φύσης (οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(1) και οδηγία 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών(2)), στο πλαίσιο των διαπραγματεύσεων προσχώρησης ως τμήμα του κεφαλαίου για το περιβάλλον.

Η Κύπρος, όπως και άλλεςποψήφιες χώρες, θα πρέπει να εφαρμόσει τα προστατευτικά μέτρα που προβλέπονται στο άρθρο 6 παράγραφοι 2, 3 και 4 της οδηγίας 92/43/ΕΟΚ για τη διατήρηση των φυσικών οικοτόπων καθώς και της άγριας πανίδας και χλωρίδας για όλους τους οικότοπους που περιέχονται στον κατάλογο των οικοτόπων που θα είναι επιλέξιμοι για το δίκτυο Νatura 2000 με την προσχώρηση. Επίσης, η Κύπρος, με την προσχώρησή της, θα πρέπει να εφαρμόσει τα προστατευτικά μέτρα που προβλέπονται στην οδηγία 79/409/ΕΟΚ περί διατηρήσεως των αγρίων πτηνών. Η Επιτροπή, επίσης μέσω της αντιπροσωπείας της στην Κύπρο, θα εξακολουθήσει να παρακολουθεί την πρόοδο της Κύπρου όσον αφορά την ολοκλήρωση της διαδικασίας εναρμόνισης και τη δημιουργία της διοικητικής ικανότητας που είναι αναγκαία για την εφαρμογή του κεκτημένου.

(1) ΕΕ L 206 της 22.7.1992.

(2) ΕΕ L 103 της 25.4.1979.